Proiectul de lege privind Centura Verde București-Ilfov va fi inclus în Codul Silvic. Ce prevăd amendamentele depuse
Prevederile proiectului referitor la Centura Verde București-Ilfov vor fi preluate ca amendamente în noul Cod Silvic, anunță platforma civică „Împreună pentru Centura Verde”, inițiatoarea proiectului. Decizia a fost luată la un an după ce proiectul a fost depus la Parlament și a trecut deja de Senat. De asemenea, cu susținerea Ministerului Mediului, a fost propus și un alt amendament la Codul Silvic, care vizează includerea arborilor remarcabili în Fondul Forestier Național și asigurarea conservării lor. Un alt amendament se referă la accesul liber în pădure, pentru recreere.